कर्नाटक संकट: सियासी हंगामे के बीच बोले सीएम कुमारस्वामी- मैं इस्तीफा क्यों दूं?  
सीएम कुमारस्वामी बोले- मैं इस्तीफा क्यों दूं?
'जब 2009-10 में येदियुरप्पा सीएम थे तब क्या हुआ' 
'सरकार संघर्ष करेगी और हमारे पास पर्याप्त मात्रा में विधायक हैं'
इससे पहले जेडीएस प्रमुख देवगौड़ा ने भी एनडीटीवी से बात करते हुए पूरे मामले पर अपनी राय जाहिर की थी. उन्होंने इस स्थिति को आपातकाल से भी खराब समय बताया था. 16 विधायकों के इस्तीफे पर देवगौड़ा ने कहा था कि बीजेपी किसी भी तरह दक्षिण के राज्य में सत्ता में आना चाहती है. 
देवगौड़ा ने कहा था, 'जब से कुमारस्वामी ने कांग्रेस के समर्थन से सीएम पद संभाला है तभी से राज्य के बीजेपी नेता बीएस येदियुरप्पा हमारे विधायकों को तोड़ने की कोशिश कर रहे हैं. येदियुरप्पा 2009 से ऑपरेशन कमल को खींचने की कोशिश कर रहे हैं. हालांकि भाजपा के पास बहुमत नहीं है, तब उन्होंने हमारे 10 विधायकों से इस्तीफा दिलवा दिया.' 
बीजेपी द्वारा बागी विधायकों को रुपए दिए जाने के सवाल पर देवगौड़ा ने कहा, 'उन्होंने दिया.' हालांकि विधायकों के इस्तीफे पर बीजेपी अब तक यही कहती आ रही है कि इसमें उसका कोई हाथ नहीं है और विधायकों ने अपनी इच्छा से ये फैसला किया है.